title: Regulamentul de punere în aplicare (UE) 2018/88 al Consiliului din 22 ianuarie 2018 privind punerea în aplicare a Regulamentului (UE) 2017/2063 privind măsuri restrictive având în vedere situația din Venezuela

text:
               22.1.2018

               RO

               Jurnalul Oficial al Uniunii Europene

               LI 16/6

         REGULAMENTUL DE PUNERE ÎN APLICARE (UE) 2018/88 AL CONSILIULUI
   din 22 ianuarie 2018
   privind punerea în aplicare a Regulamentului (UE) 2017/2063 privind măsuri restrictive având în vedere situația din Venezuela
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) 2017/2063 al Consiliului din 13 noiembrie 2017 privind măsuri restrictive având în vedere situația din Venezuela (1), în special articolul 17 alineatul (1),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 13 noiembrie 2017, Consiliul a adoptat Regulamentul (UE) 2017/2063.

               (2)

               La 13 noiembrie 2017, Consiliul a adoptat concluzii cu privire la Venezuela, reafirmând faptul că dialogul constructiv și negocierile reprezintă singurul mod viabil de a aborda criza actuală și de a răspunde nevoilor urgente ale poporului venezuelean.

               (3)

               Consiliul, subliniind îngrijorările sale cu privire la situația din această țară, a adoptat măsuri restrictive și a declarat că respectivele măsuri ar urma să fie aplicate treptat și într-un mod flexibil și ar putea fi extinse, prin vizarea persoanelor implicate în nerespectarea principiilor democratice sau a statului de drept și în încălcarea drepturilor omului.

               (4)

               În contextul deteriorării continue a situației din Venezuela, șapte persoane ar trebui incluse pe lista persoanelor fizice și juridice, a entităților și a organismelor cărora li se aplică măsurile restrictive din anexa IV la Regulamentul (UE) 2017/2063.

               (5)

               Prin urmare, anexa IV la Regulamentul (UE) 2017/2063 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa IV la Regulamentul (UE) 2017/2063 se modifică în conformitate cu anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 ianuarie 2018.

            Pentru Consiliu

            Președintele

         F. MOGHERINI

      (1)  JO L 295, 14.11.2017, p. 21.

      ANEXĂ
      Persoanele enumerate în continuare se adaugă pe lista persoanelor și entităților prevăzută în anexa IV la Regulamentul (UE) 2017/2063:

                     Numele

                     Informații de identificare

                     Expunere de motive

                     Data includerii pe listă

                     „1.

                     Néstor Luis Reverol Torres

                     Data nașterii: 28 octombrie 1964

                     Ministrul Afacerilor Interne, Justiției și Păcii, fost comandant general al Gărzii Naționale Bolivariene. Responsabil de încălcări grave ale drepturilor omului și de reprimarea opoziției democratice din Venezuela, inclusiv interzicerea și reprimarea demonstrațiilor politice.

                     22.1.2018

                     2.

                     Gustavo Enrique González López

                     Data nașterii: 2 noiembrie 1960

                     Șef al Serviciului Bolivarian de Informații (SEBIN). Responsabil de încălcări grave ale drepturilor omului (inclusiv detenție arbitrară, tratament inuman și degradant și tortură) și de reprimarea societății civile și a opoziției democratice din Venezuela.

                     22.1.2018

                     3.

                     Tibisay Lucena Ramírez

                     Data nașterii: 26 aprilie 1959

                     Președintele Consiliului Național Electoral (Consejo Nacional Electoral – CNE). Acțiunile și politicile sale au subminat democrația și statul de drept în Venezuela, inclusiv prin facilitarea instituirii Adunării Constituante având în vedere că nu a garantat menținerea independenței și a imparțialității instituției CNE, în conformitate cu constituția Venezuelei.

                     22.1.2018

                     4.

                     Antonio José Benavides Torres

                     Data nașterii: 13 iunie 1961

                     Șeful guvernului districtului capitalei (Distrito Capital). Comandant general al Gărzii Naționale Bolivariene până la 21 iunie 2017. Implicat în reprimarea societății civile și a opoziției democratice din Venezuela și responsabil de încălcări grave ale drepturilor omului comise de Garda Națională Bolivariană sub conducerea sa. Acțiunile și politicile sale în calitate de comandant general al Gărzii Naționale Bolivariene, inclusiv rolul de lider asumat de Garda Națională Bolivariană în activitățile polițienești în cadrul demonstrațiilor cetățenilor și susținerea publică a faptului că instanțele militare ar trebui să aibă jurisdicție asupra civililor, au subminat statul de drept în Venezuela.

                     22.1.2018

                     5.

                     Maikel José Moreno Pérez

                     Data nașterii: 12 decembrie 1965

                     Președinte și fost vicepreședinte al Curții Supreme de Justiție din Venezuela (Tribunal Supremo de Justicia). În aceste funcții, a sprijinit și facilitat acțiunile și politicile guvernului, care au subminat democrația și statul de drept în Venezuela, și este responsabil de acțiuni și declarații care au uzurpat autoritatea Adunării Naționale.

                     22.1.2018

                     6.

                     Tarek William Saab Halabi

                     Data nașterii: 10 septembrie 1963

                     Procurorul general al Venezuelei numit de Adunarea Constituantă. În această funcție și în funcții precedente de avocat al poporului și de președinte al Consiliului Moral Republican, acesta a subminat democrația și statul de drept în Venezuela, sprijinind în mod public acțiuni împotriva opozanților guvernului și retragerea de competențe ale Adunării Naționale.

                     22.1.2018

                     7.

                     Diosdado Cabello Rondón

                     Data nașterii: 15 aprilie 1963

                     Membru al Adunării Constituante și prim-vicepreședinte al Partidul Socialist Unit din Venezuela (PSUV). Implicat în acțiuni care subminează democrația și statul de drept în Venezuela, inclusiv prin folosirea mass-mediei pentru a ataca și amenința în mod public opoziția politică, alte canale media și societatea civilă.

                     22.1.2018”.


title: Regulamentul de punere în aplicare (UE) 2018/87 al Consiliului din 22 ianuarie 2018 privind punerea în aplicare a Regulamentului (UE) 2017/1509 privind măsuri restrictive împotriva Republicii Populare Democrate Coreene

text:
               22.1.2018

               RO

               Jurnalul Oficial al Uniunii Europene

               LI 16/1

         REGULAMENTUL DE PUNERE ÎN APLICARE (UE) 2018/87 AL CONSILIULUI
   din 22 ianuarie 2018
   privind punerea în aplicare a Regulamentului (UE) 2017/1509 privind măsuri restrictive împotriva Republicii Populare Democrate Coreene
   CONSILIUL UNIUNII EUROPENE,
   având în vedere Tratatul privind funcționarea Uniunii Europene,
   având în vedere Regulamentul (UE) 2017/1509 al Consiliului din 30 august 2017 privind măsuri restrictive împotriva Republicii Populare Democrate Coreene și de abrogare a Regulamentului (CE) nr. 329/2007 (1), în special articolul 47 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 30 august 2017, Consiliul a adoptat Regulamentul (UE) 2017/1509.

               (2)

               Având în vedere continuarea și accelerarea programelor nuclear și balistic ale Republicii Populare Democrate Coreene (RPDC), care încalcă obligațiile care revin RPDC conform celor stabilite în mai multe rezoluții ale Consiliului de Securitate al Organizației Națiunilor Unite, după cum o demonstrează cea mai recentă lansare a unei rachete balistice de către RPDC la 28 noiembrie 2017, șaptesprezece persoane ar trebui adăugate pe lista persoanelor din anexa XVI la Regulamentul (UE) 2017/1509.

               (3)

               Prin urmare, anexa XVI la Regulamentul (UE) 2017/1509 ar trebui modificată în consecință,

         ADOPTĂ PREZENTUL REGULAMENT:
   Articolul 1
   Anexa XVI la Regulamentul (UE) 2017/1509 se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 ianuarie 2018.

            Pentru Consiliu

            Președintele

         F. MOGHERINI

      (1)  JO L 224, 31.8.2017, p. 1.

      ANEXĂ
      Persoanele enumerate în continuare se adaugă pe lista persoanelor prevăzută în anexa XVI la Regulamentul (UE) 2017/1509 la rubrica „(a) persoanele fizice”:

                     Nume

                     Informații de identificare

                     Data desemnării

                     Motive

                     „2.

                     CHOE Chan Il

                     22.1.2018

                     Director al biroului din Dandong al Korea Heungjin Trading Company, o entitate desemnată de ONU. Korea Heungjin este utilizată de KOMID, o altă entitate desemnată de ONU, în scopuri comerciale. KOMID a fost desemnată de către Comitetului pentru sancțiuni al ONU în aprilie 2009 și este principalul traficant de armament și exportator de produse și echipamente aferente rachetelor balistice și armelor convenționale din RPDC.

                     3.

                     KIM Chol Nam

                     22.1.2018

                     Director al sucursalei din Dandong a Sobaeksu United Corp, care a fost desemnată de către Uniune. Reprezentant al sucursalei din Beijing a Korea Changgwang Trading Corporation, care a fost identificată de Grupul de experți al ONU drept un alias al KOMID. KOMID a fost desemnată de către Comitetul pentru sancțiuni în aprilie 2009 și este principalul traficant de armament și exportator de produse și echipamente aferente rachetelor balistice și armelor convenționale din RPDC.

                     4.

                     JON Chol Young

                     Pașaport nr.: 563410192
                     Diplomat al ambasadei RPDC în Angola
                     Data nașterii: 30.4.1975

                     22.1.2018

                     Reprezentantul în Angola al Green Pine Associated Corporation și diplomat al RPDC acreditat în Angola.
                     Green Pine a fost desemnată de ONU pentru activități care includ încălcarea embargoului ONU privind armele. Green Pine a negociat de asemenea contracte pentru recondiționarea navelor angoleze cu încălcarea interdicțiilor impuse de rezoluțiile Consiliului de Securitate al Organizației Națiunilor Unite.

                     5.

                     AN Jong Hyuk
                     Alias: An Jong Hyok

                     Diplomat al ambasadei RPDC în Egipt
                     Data nașterii: 14.3.1970
                     Pașaport nr.: 563410155

                     22.1.2018

                     Reprezentantul Saeng Pil Trading Corporation, un alias al Green Pine Associated Corporation și diplomat al RPDC în Egipt.
                     Green Pine a fost desemnată de ONU pentru activități care includ încălcarea embargoului ONU asupra armelor.
                     An Jong Hyuk a fost autorizat să desfășoare toate tipurile de activități în numele Saeng Pil, inclusiv semnarea și punerea în aplicare a contractelor și activităților bancare. Întreprinderea este specializată în construcția de nave și proiectarea, fabricarea și instalarea de echipamente de comunicații electronice și de navigație maritimă.

                     6.

                     CHOL Yun

                     Secretar III, Ambasada RPDC în China

                     22.1.2018

                     CHOL Yun a fost identificat de Grupul de experți al ONU ca fiind persoana de contact a întreprinderii de metale prețioase din RPDC (General Precious Metal), implicată în vânzarea de litiu-6, element cu caracter nuclear interzis de ONU, și diplomat al RPDC.
                     General Precious Metal a fost identificată de Uniune ca fiind un alias al entității desemnate de ONU, Green Pine.

                     7.

                     CHOE Kwang Hyok

                     22.1.2018

                     Choe Kwang Hyok a ocupat funcția de reprezentant al Green Pine Associated Corporation, o entitate desemnată de ONU.
                     Choe Kwang Hyok a fost identificat de către Grupul de experți al ONU ca fiind directorul executiv al Beijing King Helong International Trading Ltd, un alias al Green Pine. Acesta a fost identificat, de asemenea, de către Grupul de experți al ONU ca fiind directorul Hong Kong King Helong Int'l Trading Ltd și operator al entității RPDC denumită reprezentanța din Beijing a Korea Unhasu Trading Company, care sunt, de asemenea, aliasuri ale Green Pine.

                     8.

                     KIM Chang Hyok
                     Alias: James Jin sau James Kim

                     Data nașterii: 29.4.1963
                     Locul nașterii: Provincia Hamgyong de Nord
                     Pașaport nr.: 472130058

                     22.1.2018

                     Kim Chang Hyok a fost identificat de Grupul de experți al ONU ca fiind reprezentantul Pan Systems Pyongyang în Malaysia. Pan Systems Pyongyang a fost desemnată de Uniune pentru contribuția la eludarea sancțiunilor impuse de Consiliul de Securitate al ONU, prin tentativa de vânzare de arme și materiale conexe către Eritreea. Pan Systems este, de asemenea, controlată de, și lucrează în numele, Reconnaissance General Bureau, entitate desemnată de Organizația Națiunilor Unite.
                     A deschis mai multe conturi în Malaezia în numele firmelor-paravan ale «Glocomo», ea însăși o firmă-paravan pentru entitatea desemnată Pan Systems Pyongyang.

                     9.

                     PARK Young Han

                     22.1.2018

                     Director al Beijing New Technology, care a fost identificată de Grupul de experți al ONU ca firmă-paravan a KOMID. KOMID a fost desemnată de către Comitetul pentru sancțiuni în aprilie 2009 și este principalul traficant de armament și exportator de produse și echipamente aferente rachetelor balistice și armelor convenționale din RPDC.
                     Reprezentant legal al Guancaiweixing Trading Co., Ltd, care a fost identificată de Grupul de experți al ONU ca expeditorul unui transport interceptat de elemente cu caracter militar către Eritreea în august 2012.

                     10.

                     RYANG Su Nyo

                     Data nașterii: 11.8.1959
                     Locul nașterii: Japonia

                     22.1.2018

                     Director al Pan Systems Pyongyang. PAN Systems Pyongyang a fost desemnată de Uniune pentru contribuția la eludarea sancțiunilor impuse de Consiliul de Securitate al ONU, prin tentativa de vânzare de arme și materiale conexe către Eritreea. Pan Systems este, de asemenea, controlată de, și lucrează în numele, Reconnaissance General Bureau, entitate desemnată de Organizația Națiunilor Unite.

                     11.

                     PYON Won Gun

                     Data nașterii: 13.3.1968
                     Locul nașterii: Provincia Phyongan de Sud
                     Pașaport de serviciu numărul: 836220035
                     Pașaport nr.: 290220142

                     22.1.2018

                     Directorul Glocom, o firmă-paravan a Pan Systems Pyongyang. Pan Systems Pyongyang a fost desemnată de Uniune pentru contribuția la eludarea sancțiunilor impuse de Consiliul de Securitate al ONU, prin tentativa de vânzare de arme și materiale conexe către Eritreea. Pan Systems este, de asemenea, controlată de, și lucrează în numele, Reconnaissance General Bureau, entitate desemnată de Organizația Națiunilor Unite.
                     Glocom promovează echipamente de comunicații radio pentru organizații militare și paramilitare.
                     Pyon Won Gun a fost identificat, de asemenea, de Grupul de experți al ONU ca fiind cetățean RPDC care conduce Pan Systems Pyongyang.

                     12.

                     PAE Won Chol

                     Data nașterii: 30.8.1969
                     Locul nașterii: Phenian
                     Pașaport diplomatic numărul: 654310150

                     22.1.2018

                     Pae Won Chol a fost identificat de Grupul de experți al ONU ca fiind cetățean RPDC care conduce Pan Systems Pyongyang. Pan Systems Pyongyang a fost desemnată de Uniune pentru contribuția la eludarea sancțiunilor impuse de Consiliul de Securitate al ONU, prin tentativa de vânzare de arme și materiale conexe către Eritreea. Pan Systems este, de asemenea, controlată de, și lucrează în numele, Reconnaissance General Bureau, entitate desemnată de Organizația Națiunilor Unite.

                     13.

                     RI Sin Song

                     22.1.2018

                     Ri Sin Song a fost identificat de Grupul de experți al ONU ca fiind cetățean RPDC care conduce Pan Systems Pyongyang. Pan Systems Pyongyang a fost desemnată de Uniune pentru contribuția la eludarea sancțiunilor impuse de Consiliul de Securitate al ONU, prin tentativa de vânzare de arme și materiale conexe către Eritreea. Pan Systems este, de asemenea, controlată de, și lucrează în numele, Reconnaissance General Bureau, entitate desemnată de Organizația Națiunilor Unite.

                     14.

                     KIM Sung Su

                     22.1.2018

                     Kim Sung Su a fost identificat de Grupul de experți al ONU ca reprezentant al Pan Systems Pyongyang în China. PAN Systems Pyongyang a fost desemnată de Uniune pentru contribuția la eludarea sancțiunilor impuse de Consiliul de Securitate al ONU, prin tentativa de vânzare de arme și materiale conexe către Eritreea. Pan Systems este, de asemenea, controlată de, și lucrează în numele, Reconnaissance General Bureau, entitate desemnată de Organizația Națiunilor Unite.

                     15.

                     KIM Pyong Chol

                     22.1.2018

                     Kim Pyong Chol a fost identificat de Grupul de experți al ONU ca fiind cetățean RPDC care conduce Pan Systems Pyongyang. Pan Systems Pyongyang a fost desemnată de Uniune pentru contribuția la eludarea sancțiunilor impuse de Consiliul de Securitate al ONU, prin tentativa de vânzare de arme și materiale conexe către Eritreea. Pan Systems este, de asemenea, controlată de, și lucrează în numele, Reconnaissance General Bureau, entitate desemnată de Organizația Națiunilor Unite.

                     16.

                     CHOE Kwang Su

                     Secretar III, Ambasada RPDC în Africa de Sud
                     Data nașterii: 20.4.1955
                     Pașaport nr.: 381210143 (data expirării: 03.6.2016)

                     22.1.2018

                     Choe Kwang Su a fost identificat de Grupul de experți al ONU ca fiind reprezentant al Haegeumgang Trading Company. În această calitate, Choe Kwang Su a semnat un contract de cooperare militară RPDC-Mozambic cu încălcarea interdicțiilor impuse de rezoluțiile Consiliului de Securitate al ONU. Contractul în cauză se referă la furnizarea de armament și materiale conexe pentru Monte Binga, o întreprindere controlată de guvernul Mozambicului.

                     17.

                     PAK In Su
                     Alias: Daniel Pak

                     Data nașterii: 22.5.1957.
                     Locul nașterii: Provincia Hamgyong de Nord
                     Pașaport diplomatic numărul: 290221242

                     22.1.2018

                     Pak In Su a fost identificat de Grupul de experți al ONU ca fiind implicat în activități legate de vânzarea de cărbune din RPDC în Malaysia cu încălcarea interdicțiilor impuse de rezoluțiile Consiliului de Securitate al ONU.

                     18.

                     SON Young-Nam

                     Secretar I, Ambasada RPDC în Bangladesh

                     22.1.2018

                     Son Young-Nam a fost identificat de Grupul de experți al ONU ca fiind implicat în traficul cu aur și alte elemente către RPDC cu încălcarea interdicțiilor impuse de rezoluțiile Consiliului de Securitate al ONU.”


title: Regulamentul de punere în aplicare (UE) 2018/99 al Comisiei din 22 ianuarie 2018 de modificare a Regulamentului de punere în aplicare (UE) 2015/2378 în ceea ce privește formularul și condițiile de comunicare pentru evaluarea anuală a eficacității schimbului automat de informații și a listei cu datele statistice care urmează să fie furnizate de statele membre în vederea evaluării Directivei 2011/16/UE a Consiliului

text:
               23.1.2018

               RO

               Jurnalul Oficial al Uniunii Europene

               L 17/29

         REGULAMENTUL DE PUNERE ÎN APLICARE (UE) 2018/99 AL COMISIEI
   din 22 ianuarie 2018
   de modificare a Regulamentului de punere în aplicare (UE) 2015/2378 în ceea ce privește formularul și condițiile de comunicare pentru evaluarea anuală a eficacității schimbului automat de informații și a listei cu datele statistice care urmează să fie furnizate de statele membre în vederea evaluării Directivei 2011/16/UE a Consiliului
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2011/16/UE a Consiliului din 15 februarie 2011 privind cooperarea administrativă în domeniul fiscal și de abrogare a Directivei 77/799/CEE (1), în special articolul 23 alineatele (3) și (4),
   întrucât:

               (1)

               Articolul 23 alineatul (3) din Directiva 2011/16/UE prevede o evaluare anuală a eficacității schimbului automat de informații care este comunicată Comisiei de către statele membre.

               (2)

               Articolul 23 alineatul (4) din Directiva 2011/16/UE prevede o listă cu datele statistice care urmează să fie furnizate de statele membre în vederea evaluării respectivei directive.

               (3)

               Lista nu include date statistice în ceea ce privește schimbul obligatoriu de informații în conformitate cu articolul 8a din Directiva 2011/16/UE, întrucât aceste date vor fi colectate de către Comisie din registrul central instituit în conformitate cu articolul 21 alineatul (5) din Directiva 2011/16/UE.

               (4)

               Prin urmare, Regulamentul de punere în aplicare (UE) 2015/2378 al Comisiei (2) ar trebui modificat în consecință.

               (5)

               Măsurile prevăzute în prezentul regulament sunt conforme cu avizul Comitetului pentru cooperare administrativă în domeniul fiscal,

         ADOPTĂ PREZENTUL REGULAMENT:
   Articolul 1
   Modificări aduse Regulamentului de punere în aplicare (UE) 2015/2378
   Regulamentul de punere în aplicare (UE) 2015/2378 se modifică după cum urmează:

               1.

               Se inserează următoarele articole 2c și 2d:
               „Articolul 2c
               Formularul și condițiile de comunicare a evaluării anuale
               (1)   Formularul de comunicare a evaluării anuale a eficacității schimbului automat de informații, precum și a rezultatelor practice obținute, în conformitate cu articolul 23 alineatul (3) din Directiva 2011/16/UE este stabilit în anexa VIII la prezentul regulament.
               (2)   Înainte de data de 1 aprilie a fiecărui an, statele membre transmit Comisiei evaluarea anuală, pe cale electronică, utilizând formularul menționat la alineatul (1). Evaluarea acoperă perioada anului calendaristic precedent.
               Articolul 2d
               Lista cu date statistice
               (1)   Lista cu datele statistice necesare pentru toate formele de cooperare administrativă, altele decât schimbul automat obligatoriu de informații, în conformitate cu articolul 23 alineatul (4) din Directiva 2011/16/UE, este stabilită în anexa IX la prezentul regulament.
               Lista cu datele statistice necesare pentru schimbul automat obligatoriu de informații, în conformitate cu articolul 8 alineatul (1) din Directiva 2011/16/UE, este stabilită în anexa X la prezentul regulament.
               Lista cu datele statistice necesare pentru schimbul automat obligatoriu de informații, în conformitate cu articolul 8 alineatul (3a) din Directiva 2011/16/UE, este stabilită în anexa XI la prezentul regulament.
               Lista cu datele statistice necesare pentru schimbul automat obligatoriu de informații, în conformitate cu articolul 8aa din Directiva 2011/16/UE, este stabilită în anexa XII la prezentul regulament.
               (2)   Înainte de data de 1 aprilie a fiecărui an, statele membre transmit Comisiei, pe cale electronică, datele statistice privind toate formele de cooperare administrativă, altele decât schimbul automat obligatoriu de informații în conformitate cu lista stabilită în anexa IX, cu privire la anul calendaristic precedent.
               (3)   Înainte de data de 1 noiembrie a fiecărui an, statele membre transmit Comisiei, pe cale electronică, datele statistice privind schimbul automat obligatoriu de informații în conformitate cu lista prevăzută în anexa X, anexa XI și anexa XII.”

               2.

               Se adaugă anexele VIII, IX, X, XI și XII, astfel cum se indică în anexa la prezentul regulament.

         Articolul 2
   Intrarea în vigoare și aplicarea
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 ianuarie 2018.

            Pentru Comisie

            Președintele

         Jean-Claude JUNCKER

      (1)  JO L 64, 11.3.2011, p. 1.

      (2)  Regulamentul de punere în aplicare (UE) 2015/2378 al Comisiei din 15 decembrie 2015 de stabilire a normelor de punere în aplicare a anumitor dispoziții din Directiva 2011/16/UE a Consiliului privind cooperarea administrativă în domeniul fiscal, și de abrogare a Regulamentului de punere în aplicare (UE) nr. 1156/2012 (JO L 332, 18.12.2015, p. 19).

      ANEXĂ
      La Regulamentul de punere în aplicare (UE) 2015/2378 se adaugă următoarele anexe:
      „
            ANEXA VIII

               Formularul menționat la articolul 2c

            Formularul pentru comunicarea în temeiul articolului 23 alineatul (3) din Directiva 2011/16/UE cuprinde informațiile următoare:

                        —

                        identificarea statului membru care răspunde la chestionar;

                        —

                        disponibilitatea informațiilor în statul membru;

                        —

                        monitorizarea trimiterii feedbackului anual bilateral, astfel cum se prevede la articolul 14 alineatul (2);

                        —

                        eficacitatea schimbului automat de informații:

                                    —

                                    prelucrarea informațiilor primite și principalele probleme tehnice generale (TI) întâlnite;

                                    —

                                    calitatea informațiilor primite, care conțin identificarea destinatarilor/părților; probleme în ceea ce privește conținutul informațiilor primite și sugestii conexe;

                                    —

                                    utilitatea și eficacitatea respectării procedurilor, conținutul de informații utile în principiu; utilizarea prezentă și viitoare a informațiilor; utilizarea informațiilor per domeniu fiscal; cooperarea administrativă încurajată prin utilizarea informațiilor primite;

                                    —

                                    rezultate practice obținute, care conțin rezultatele totale (inclusiv proiecte speciale); rezultatul specific al proiectelor speciale; costurile administrative și alte costuri relevante pentru elaborarea și punerea în aplicare a schimbului automat de informații (SAOI); costurile administrative pentru operațiunile SAOI recurente; alte costuri relevante pentru operațiunile vizând respectarea obligațiilor fiscale; experiențele pozitive și negative acumulate; principalele aspecte care generează litigii și proceduri judiciare;

                                    —

                                    rata de succes în ceea ce privește obligația de a transmite rapoartele pentru fiecare țară în parte statelor membre vizate (numărul de rapoarte pentru fiecare țară în parte primite de la autoritățile fiscale ale altor state membre/Numărul de rapoarte pentru fiecare țară în parte care urmează să fie primit de la autoritățile fiscale ale altor state membre;

                                    —

                                    rata de conformare a entităților raportoare, în ceea ce privește obligația de a furniza rapoarte pentru fiecare țară în parte (Număr de rapoarte pentru fiecare țară în parte primite/Numărul de rapoarte pentru fiecare țară în parte care trebuie raportate);

                                    —

                                    lista oricărei jurisdicții în care își au sediul societățile-mamă finale ale entităților raportoare rezidente în Uniune, dar pentru care nu au fost depuse sau transmise rapoartele pentru fiecare țară în parte.

            ANEXA IX

               Lista vizată la articolul 2d

            Datele statistice necesare pentru formele de cooperare administrativă, altele decât schimbul automat obligatoriu de informații, menționate la articolul 23 alineatul (4) din Directiva 2011/16/UE, acoperă următoarele informații:

                        —

                        identificarea statului membru;

                        —

                        anul;

                        —

                        Partea A: Statistici pentru fiecare stat membru în parte privind schimbul de informații

                                    —

                                    privind schimbul de informații la cerere (articolele 5, 6 și 7 din Directiva 2011/16/UE):

                                                —

                                                numărul de cereri trimise;

                                                —

                                                numărul de răspunsuri primite;

                                                —

                                                numărul de răspunsuri complete primite în termen de șase luni;

                                                —

                                                numărul de răspunsuri pentru care s-au primit (parțial sau în totalitate) informații în termen de două luni;

                                                —

                                                numărul de cereri primite;

                                                —

                                                numărul de răspunsuri trimise;

                                                —

                                                numărul de refuzuri în baza articolului 17 din Directiva 2011/16/UE;

                                    —

                                    privind schimbul de informații spontan (articolele 9 și 10 din Directiva 2011/16/UE):

                                                —

                                                numărul de schimburi spontane trimise;

                                                —

                                                numărul de schimburi spontane primite;

                                                —

                                                numărul de decizii fiscale cu aplicare transfrontalieră trimise;

                                                —

                                                numărul de decizii fiscale cu aplicare transfrontalieră primite;

                                                —

                                                numărul de acorduri prealabile unilaterale privind prețul de transfer trimise;

                                                —

                                                numărul de acorduri prealabile unilaterale privind prețul de transfer primite;

                        —

                        Partea B: Statistici privind alte forme de cooperare administrativă

                                    —

                                    privind prezența în birourile administrative și participarea la anchetele administrative (articolul 11 din Directiva 2011/16/UE):

                                                —

                                                numărul de noi prezențe în birourile administrative și de participări la anchetele administrative;

                                    —

                                    privind controalele simultane (articolul 12 din Directiva 2011/16/UE):

                                                —

                                                numărul de controale simultane realizate la inițiativa statului membru;

                                                —

                                                numărul de controale simultane la care statul membru a participat;

                                    —

                                    privind cererile de notificare (articolul 13 din Directiva 2011/16/UE):

                                                —

                                                numărul de cereri de notificare trimise;

                                                —

                                                numărul de cereri de notificare primite;

                                    —

                                    privind feedbackul (articolul 14 din Directiva 2011/16/UE):

                                                —

                                                numărul de cereri de feedback trimise;

                                                —

                                                cantitatea de feedback primit;

                                                —

                                                numărul de cereri de feedback primite;

                                                —

                                                cantitatea de feedback trimis;

                        —

                        Partea C: Statistici privind veniturile suplimentare estimate sau creșterea impozitului datorat evaluat datorită cooperării administrative. Informațiile prevăzute în această parte sunt opționale:

                                    —

                                    din schimbul de informații la cerere;

                                    —

                                    din schimbul spontan de informații;

                                    —

                                    în urma unui control simultan;

                                    —

                                    cifre generale și număr de cazuri.

            ANEXA X

               Lista vizată la articolul 2d

            Datele statistice necesare pentru schimbul automat obligatoriu de informații în temeiul articolului 23 alineatul (4) din Directiva 2011/16/UE cu privire la categoriile de venituri și de capital enumerate la articolul 8 alineatul (1) din directiva menționată cuprind următoarele informații:

                        —

                        pentru toate categoriile de venituri și de capital menționate la articolul 8 alineatul (1) din Directiva 2011/16/UE: statistici privind mesajul și contribuabilul;

                        —

                        în cazul veniturilor din muncă și al sporurilor de conducere: statistici cu privire la mesaj și destinatar, mesaj și plătitor, beneficiar și relație, plătitor și relație, beneficiar și venituri;

                        —

                        în cazul pensiilor: statistici cu privire la mesaj și destinatar, mesaj și plătitor, beneficiar, plătitor, schemă, venituri;

                        —

                        în cazul produselor de asigurare de viață: statistici cu privire la mesaj și politică, politică în ansamblu, evenimente;

                        —

                        în cazul în cazul deținerii de bunuri imobile și al veniturilor obținute de pe urma acestora: statistici cu privire la mesaj și parte, parte în general, cantitatea și valoarea proprietății, numărul și valoarea tranzacțiilor, numărul împrumuturilor înregistrate și valoarea acestora, cantitatea și valoarea venitului de drept;

                        —

                        în cazul mesajelor de stare: statistici privind mesajul de stare, erorile mesajului de stare;

                        —

                        în cazul mesajelor de date zero: statistici referitoare la mesajele de date zero.

            ANEXA XI

               Lista vizată la articolul 2d

            Datele statistice necesare pentru schimbul automat obligatoriu de informații în conformitate cu articolul 8 alineatul (3a) din Directiva 2011/16/UE, în temeiul articolului 23 alineatul (4) din directiva menționată cuprind următoarele informații:

                        —

                        per mesaj, statisticile privind țara de origine și țara de destinație, numărul total de înregistrări, sumele totale plătite;

                        —

                        per țară de origine, statisticile privind numărul total de instituții financiare raportoare, sumele totale plătite;

                        —

                        per cont unic, statisticile privind cantitatea titularului de cont, categoria de plată, valoarea per categorie de plată;

                        —

                        per cont, statistici privind tipul titularului de cont, numărul de identificare fiscală al titularului sau echivalentul funcțional, țara de reședință a titularului de cont, persoană fizică ca titular de cont, cont închis, cont inactiv;

                        —

                        per titular de cont, statistici privind tipul de persoane care exercită controlul, numărul de identificare fiscală al persoanei care exercită controlul sau echivalentul funcțional, țara de reședință a persoanei care exercită controlul, persoana fizică care exercită controlul.

            ANEXA XII

               Lista vizată la articolul 2d

            Datele statistice necesare pentru schimbul automat și obligatoriu de informații în conformitate cu articolul 8aa din Directiva 2011/16/UE, în temeiul articolului 23 alineatul (4) din directiva menționată, cuprind următoarele informații:

                        —

                        numărul de rapoarte pentru fiecare țară în parte primite de la entitățile raportoare;

                        —

                        numărul de rapoarte pentru fiecare țară în parte, care urmează să fie raportate de entitățile raportoare, dar care nu au fost primite sau au fost transmise parțial, defalcarea pe jurisdicții a societăților-mamă finale;

                        —

                        numărul de rapoarte pentru fiecare țară în parte primite de la toate celelalte state membre;

                        —

                        numărul de rapoarte pentru fiecare țară în parte care trebuiau prezentate dar nu au fost primite de la toate celelalte state membre;

                        —

                        numărul de rapoarte pentru fiecare țară în parte trimise tuturor celorlalte state membre.

                  ”


title: Regulamentul de punere în aplicare (UE) 2018/95 al Comisiei din 9 ianuarie 2018 de înregistrare a unei denumiri în Registrul denumirilor de origine protejate și al indicațiilor geografice protejate [„Slavonski med” (DOP)]

text:
               23.1.2018

               RO

               Jurnalul Oficial al Uniunii Europene

               L 17/9

         REGULAMENTUL DE PUNERE ÎN APLICARE (UE) 2018/95 AL COMISIEI
   din 9 ianuarie 2018
   de înregistrare a unei denumiri în Registrul denumirilor de origine protejate și al indicațiilor geografice protejate [„Slavonski med” (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Slavonski med”, depusă de Croația, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Slavonski med” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Slavonski med” (DOP).
   Denumirea menționată la primul paragraf identifică un produs din clasa 1.4. Alte produse de origine animală (ouă, miere, diverse produse lactate, cu excepția untului etc.) din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 ianuarie 2018.

            Pentru Comisie,

            Pentru Președinte,

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 292, 2.9.2017, p. 7.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2018/106 al Comisiei din 10 ianuarie 2018 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Saint-Nectaire” (DOP)]

text:
               24.1.2018

               RO

               Jurnalul Oficial al Uniunii Europene

               L 19/3

         REGULAMENTUL DE PUNERE ÎN APLICARE (UE) 2018/106 AL COMISIEI
   din 10 ianuarie 2018
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Saint-Nectaire” (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al denumirii de origine protejate „Saint-Nectaire”, înregistrată în temeiul Regulamentului (CE) nr. 1107/96 al Comisiei (2), astfel cum a fost modificat prin Regulamentul (UE) 2015/1003 (3).

               (2)

               Prin scrisoarea din 7 martie 2017, autoritățile franceze au comunicat Comisiei că, în temeiul articolului 15 alineatul (4) din Regulamentul (UE) nr. 1151/2012, s-a acordat o perioadă de tranziție, cu încheiere la 31 decembrie 2021, pentru doi operatori stabiliți pe teritoriul Franței care îndeplinesc condițiile prevăzute la articolul menționat, în conformitate cu Decretul din 15 februarie 2017 privind denumirea de origine protejată „Saint-Nectaire” (Arrêté du 15 février 2017 relatif à l'appellation d'origine protégée „Saint-Nectaire”), publicat la 23 februarie 2017 în Jurnalul Oficial al Republicii Franceze. În cursul procedurii naționale de opoziție, acești operatori, care au comercializat legal „Saint Nectaire” fără întrerupere pe o perioadă de cel puțin cinci ani înainte de depunerea cererii, au depus o declarație de opoziție referitoare la densitatea șeptelului per hectar de suprafață furajeră principală a exploatațiilor, cu o reducere a densității șeptelului de la 1,4 la 1,3 UVM/ha. Operatorii în cauză sunt: GAEC Noilhat, Noilhat 63690 Tauves și GAEC de l'Eau verte, Lamur, 63113 Picherande.

               (3)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (4), în conformitate cu articolul 50 alineatul (2) litera (a) din regulamentul respectiv.

               (4)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Saint-Nectaire” (DOP).
   Articolul 2
   Protecția acordată în temeiul articolului 1 este limitată la perioada de tranziție acordată de Franța, ca urmare a Decretului din 15 februarie 2017 privind denumirea de origine protejată „Saint-Nectaire”, publicat la 23 februarie 2017 în Jurnalul Oficial al Republicii Franceze, în temeiul articolului 15 alineatul (4) din Regulamentul (UE) nr. 1151/2012, în favoarea operatorilor care îndeplinesc condițiile prevăzute la articolul în cauză.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 10 ianuarie 2018.

            Pentru Comisie,

            Pentru Președinte,

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  Regulamentul (CE) nr. 1107/96 al Comisiei din 12 iunie 1996 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului (JO L 148, 21.6.1996, p. 1).

      (3)  Regulamentul de punere în aplicare (UE) 2015/1003 al Comisiei din 22 iunie 2015 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [Saint-Nectaire (DOP)] (JO L 161, 26.6.2015, p. 6).

      (4)  JO C 299, 9.9.2017, p. 7.


title: Regulamentul de punere în aplicare (UE) 2018/107 al Comisiei din 12 ianuarie 2018 de înregistrare a unei denumiri în Registrul denumirilor de origine protejate și al indicațiilor geografice protejate [„Jajca izpod Kamniških planin” (IGP)]

text:
               24.1.2018

               RO

               Jurnalul Oficial al Uniunii Europene

               L 19/5

         REGULAMENTUL DE PUNERE ÎN APLICARE (UE) 2018/107 AL COMISIEI
   din 12 ianuarie 2018
   de înregistrare a unei denumiri în Registrul denumirilor de origine protejate și al indicațiilor geografice protejate [„Jajca izpod Kamniških planin” (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Jajca izpod Kamniških planin”, depusă de Slovenia, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Jajca izpod Kamniških planin” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Jajca izpod Kamniških planin” (IGP).
   Denumirea menționată la primul paragraf identifică un produs din clasa 1.4. Alte produse de origine animală (ouă, miere, produse lactate cu excepția untului etc.) din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 ianuarie 2018.

            Pentru Comisie,

            Pentru Președinte,

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  JO C 296, 7.9.2017, p. 20.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2018/112 al Comisiei din 24 ianuarie 2018 de reînnoire a aprobării substanței active cu risc mic laminarin, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE. )

text:
               25.1.2018

               RO

               Jurnalul Oficial al Uniunii Europene

               L 20/3

         REGULAMENTUL DE PUNERE ÎN APLICARE (UE) 2018/112 AL COMISIEI
   din 24 ianuarie 2018
   de reînnoire a aprobării substanței active cu risc mic laminarin, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 22 alineatul (1) coroborat cu articolul 20 alineatul (1),
   întrucât:

               (1)

               Directiva 2005/3/CE a Comisiei (2) a inclus substanța laminarin ca substanță activă în anexa I la Directiva 91/414/CEE a Consiliului (3).

               (2)

               Substanțele active incluse în anexa I la Directiva 91/414/CEE se consideră a fi fost aprobate în temeiul Regulamentului (CE) nr. 1107/2009 și sunt menționate în partea A din anexa la Regulamentul de punere în aplicare (UE) nr. 540/2011 al Comisiei (4).

               (3)

               Aprobarea substanței active laminarin, menționată în partea A din anexa la Regulamentul de punere în aplicare (UE) nr. 540/2011, expiră la 31 iulie 2018.

               (4)

               O cerere de reînnoire a aprobării substanței laminarin a fost transmisă în conformitate cu articolul 1 din Regulamentul de punere în aplicare (UE) nr. 844/2012 al Comisiei (5) în termenul prevăzut la articolul respectiv.

               (5)

               Solicitantul a transmis dosarele suplimentare necesare în conformitate cu articolul 6 din Regulamentul de punere în aplicare (UE) nr. 844/2012. Statul membru raportor a constatat că cererea era completă.

               (6)

               Statul membru raportor, în colaborare cu statul membru coraportor, a pregătit un raport de evaluare a reînnoirii aprobării, pe care l-a transmis, la data de 22 aprilie 2016, Autorității Europene pentru Siguranța Alimentară (denumită în continuare „autoritatea”) și Comisiei.

               (7)

               Autoritatea a transmis solicitantului și statelor membre raportul de evaluare a reînnoirii aprobării, în vederea formulării de observații, și a transmis mai departe Comisiei observațiile primite. Autoritatea a pus dosarul rezumativ suplimentar și la dispoziția publicului.

               (8)

               La 3 mai 2017, autoritatea a comunicat Comisiei concluziile sale (6) cu privire la posibilitatea ca substanța activă laminarin să îndeplinească criteriile de aprobare prevăzute la articolul 4 din Regulamentul (CE) nr. 1107/2009. La 5 octombrie 2017, Comisia a prezentat proiectul de raport de reînnoire pentru substanța laminarin Comitetului permanent pentru plante, animale, produse alimentare și hrană pentru animale.

               (9)

               Solicitantului i s-a oferit posibilitatea de a transmite observații cu privire la raportul de reînnoire.

               (10)

               În cazul uneia sau al mai multor utilizări reprezentative ale cel puțin unui produs de protecție a plantelor care conține laminarin, s-a stabilit că sunt îndeplinite criteriile de aprobare prevăzute la articolul 4 din Regulamentul (CE) nr. 1107/2009. În consecință, este adecvat să se reînnoiască aprobarea substanței laminarin.

               (11)

               Evaluarea riscurilor în vederea reînnoirii aprobării substanței laminarin se bazează pe un număr limitat de utilizări reprezentative, care totuși nu restricționează utilizările pentru care pot fi autorizate produsele de protecție a plantelor care conțin laminarin. Așadar, este adecvat să se elimine restricția utilizării în exclusivitate ca activator.

               (12)

               În plus, Comisia consideră că laminarin este o substanță activă cu risc mic, în conformitate cu articolul 22 din Regulamentul (CE) nr. 1107/2009. Laminarin nu este o substanță care prezintă motive de îngrijorare și îndeplinește condițiile stabilite la punctul 5 din anexa II la Regulamentul (CE) nr. 1107/2009. Laminarin este un polizaharid care se găsește în algele brune și care este prezent în mod natural în mediu. Este de așteptat ca expunerea suplimentară a oamenilor, a animalelor și a mediului prin utilizările aprobate în conformitate cu Regulamentul (CE) nr. 1107/2009 să fie neglijabilă în comparație cu expunerea naturală.

               (13)

               În consecință, este adecvat să se reînnoiască aprobarea substanței laminarin ca substanță cu risc mic.

               (14)

               În conformitate cu articolul 20 alineatul (3) din Regulamentul (CE) nr. 1107/2009 coroborat cu articolul 13 alineatul (4) din același regulament, anexa la Regulamentul de punere în aplicare (UE) nr. 540/2011 ar trebui modificată în consecință.

               (15)

               Regulamentul de punere în aplicare (UE) 2017/841 al Comisiei (7) a prelungit perioada de aprobare a substanței laminarin pentru a se permite ca procesul de reînnoire să fie finalizat înainte de expirarea aprobării substanței respective. Cu toate acestea, având în vedere faptul că a fost luată o decizie cu privire la reînnoire înainte de termenul de expirare amânat, prezentul regulament ar trebui să se aplice de la 1 martie 2018.

               (16)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Reînnoirea aprobării substanței active
   Se reînnoiește aprobarea substanței active cu risc mic laminarin, astfel cum se prevede în anexa I.
   Articolul 2
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 3
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 martie 2018.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 ianuarie 2018.

            Pentru Comisie

            Președintele

         Jean-Claude JUNCKER

      (1)  JO L 309, 24.11.2009, p. 1.

      (2)  Directiva 2005/3/CE a Comisiei din 19 ianuarie 2005 de modificare a Directivei 91/414/CEE a Consiliului în vederea includerii substanțelor active imazosulfuron, laminarin, metoxifenozidă și s-metolaclor (JO L 20, 22.1.2005, p. 19).

      (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

      (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

      (6)  EFSA Journal 2014; 12(10):3868.

      (7)  Regulamentul de punere în aplicare (UE) 2017/841 al Comisiei din 17 mai 2017 de modificare a Regulamentului de punere în aplicare (CE) nr. 540/2011 în ceea ce privește prelungirea perioadelor de autorizare a substanțelor active alfa-cipermetrin, Ampelomyces quisqualis tulpina: aq 10, benalaxil, bentazon, bifezanat, bromoxinil, carfentrazon etil, clorprofam, ciazofamid, desmedifam, diquat, DPX KE 459 (flupirsulfuron-metil), etoxazol, famoxadon, fenamidon, flumioxazin, foramsulfuron, Gliocladium catenulatum tulpina: j1446, imazamox, imazosulfuron, izoxaflutol, laminarin, metalaxil-m, metoxifenozidă, milbemectină, oxasulfuron, fenmedifam, pendimetalin, pimetrozin, s-metolaclor și trifloxistrobin (JO L 125, 18.5.2017, p. 12).

      ANEXA I

                  Denumire comună, Numere de identificare

                  Denumire IUPAC

                  Puritate (1)

                  Data aprobării

                  Expirarea aprobării

                  Dispoziții specifice

                  Laminarin
                  Nr. CAS 9008-22-4
                  Nr. CIPAC 671

                  (1→3)-β-D-glucan
                  (potrivit Comisiei comune UICPA-UIB pentru nomenclatura biochimică)

                  ≥ 860 g/kg de materie uscată (TC)

                  1 martie 2018

                  28 februarie 2033

                  În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului de reînnoire privind substanța laminarin, în special de apendicele I și II la acesta.
                  Condițiile de utilizare trebuie să cuprindă măsuri de atenuare a riscurilor, după caz.

         (1)  Detalii suplimentare privind identitatea și specificațiile substanței active se află în raportul de reînnoire.

      ANEXA II
      Anexa la Regulamentul de punere în aplicare (UE) nr. 540/2011 se modifică după cum urmează:

                  1.

                  În partea A, rubrica 95 referitoare la laminarin se elimină.

                  2.

                  În partea D, se adaugă următoarea rubrică:

                     Număr

                     Denumire comună, Numere de identificare

                     Denumire IUPAC

                     Puritate (1)

                     Data aprobării

                     Expirarea aprobării

                     Dispoziții specifice

                     „12

                     Laminarin
                     Nr. CAS 9008-22-4
                     Nr. CIPAC 671

                     (1→3)-β-D-glucan
                     (potrivit Comisiei comune UICPA-UIB pentru nomenclatura biochimică)

                     ≥ 860 g/kg de materie uscată (TC)

                     1 martie 2018

                     28 februarie 2033

                     În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului de reînnoire privind substanța laminarin, în special de apendicele I și II la acesta.
                     Condițiile de utilizare includ, dacă este cazul, măsuri de atenuare a riscurilor.”

         (1)  Detalii suplimentare privind identitatea și specificațiile substanței active se află în raportul de reînnoire.


title: Regulamentul de punere în aplicare (UE) 2018/111 al Comisiei din 12 ianuarie 2018 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Bayerisches Rindfleisch”/„Rindfleisch aus Bayern” (IGP)]

text:
               25.1.2018

               RO

               Jurnalul Oficial al Uniunii Europene

               L 20/1

         REGULAMENTUL DE PUNERE ÎN APLICARE (UE) 2018/111 AL COMISIEI
   din 12 ianuarie 2018
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Bayerisches Rindfleisch”/„Rindfleisch aus Bayern” (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Germaniei de aprobare a unei modificări a caietului de sarcini al indicației geografice protejate „Bayerisches Rindfleisch”/„Rindfleisch aus Bayern”, înregistrată în temeiul Regulamentului (UE) nr. 273/2011 al Comisiei (2).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (3), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini ar trebui aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Bayerisches Rindfleisch”/„Rindfleisch aus Bayern” (IGP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 12 ianuarie 2018.

            Pentru Comisie,

            Pentru Președinte,

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  Regulamentul de punere în aplicare (UE) nr. 273/2011 al Comisiei din 21 martie 2011 de înregistrare a unei denumiri în Registrul denumirilor de origine protejate și al indicațiilor geografice protejate [Bayerisches Rindfleisch/Rindfleisch aus Bayern (IGP)] (JO L 76, 22.3.2011, p. 36).

      (3)  JO C 302, 13.9.2017, p. 3.


title: Regulamentul de punere în aplicare (UE) 2018/113 al Comisiei din 24 ianuarie 2018 de reînnoire a aprobării substanței active acetamiprid, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei (Text cu relevanță pentru SEE. )

text:
               25.1.2018

               RO

               Jurnalul Oficial al Uniunii Europene

               L 20/7

         REGULAMENTUL DE PUNERE ÎN APLICARE (UE) 2018/113 AL COMISIEI
   din 24 ianuarie 2018
   de reînnoire a aprobării substanței active acetamiprid, în conformitate cu Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare, și de modificare a anexei la Regulamentul de punere în aplicare (UE) nr. 540/2011 al Comisiei
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1107/2009 al Parlamentului European și al Consiliului din 21 octombrie 2009 privind introducerea pe piață a produselor fitosanitare și de abrogare a Directivelor 79/117/CEE și 91/414/CEE ale Consiliului (1), în special articolul 20 alineatul (1),
   întrucât:

               (1)

               Directiva 2004/99/CE a Comisiei (2) a inclus acetamipridul ca substanță activă în anexa I la Directiva 91/414/CEE a Consiliului (3).

               (2)

               Substanțele active incluse în anexa I la Directiva 91/414/CEE se consideră a fi fost aprobate în temeiul Regulamentului (CE) nr. 1107/2009 și sunt enumerate în partea A din anexa la Regulamentul de punere în aplicare (UE) nr. 540/2011 al Comisiei (4).

               (3)

               Aprobarea substanței active acetamiprid, în condițiile menționate în partea A din anexa la Regulamentul de punere în aplicare (UE) nr. 540/2011, expiră la 30 aprilie 2018.

               (4)

               A fost depusă o cerere de reînnoire a aprobării acetamipridului, în conformitate cu articolul 1 din Regulamentul de punere în aplicare (UE) nr. 844/2012 al Comisiei (5), în termenul prevăzut la articolul respectiv.

               (5)

               Solicitantul a transmis dosarele suplimentare necesare în conformitate cu articolul 6 din Regulamentul de punere în aplicare (UE) nr. 844/2012. Statul membru raportor a constatat că cererea este completă.

               (6)

               Statul membru raportor, în colaborare cu statul membru coraportor, a pregătit un raport de evaluare a reînnoirii, pe care l-a transmis, la data de 27 noiembrie 2015, Autorității Europene pentru Siguranța Alimentară (denumită în continuare „autoritatea”) și Comisiei.

               (7)

               Autoritatea a comunicat solicitantului și statelor membre raportul de evaluare a reînnoirii, în vederea formulării de observații, și a transmis Comisiei observațiile primite. Autoritatea a pus dosarul suplimentar rezumativ și la dispoziția publicului.

               (8)

               La 19 octombrie 2016, autoritatea a comunicat Comisiei concluzia sa (6) cu privire la probabilitatea ca acetamipridul să îndeplinească criteriile de aprobare prevăzute la articolul 4 din Regulamentul (CE) nr. 1107/2009. La 23 ianuarie 2017, Comisia a prezentat proiectul de raport de reînnoire pentru substanța acetamiprid Comitetului permanent pentru plante, animale, produse alimentare și hrană pentru animale.

               (9)

               Solicitantului i s-a oferit posibilitatea de a prezenta observații privind proiectul de raport de reînnoire.

               (10)

               În cazul uneia sau al mai multor utilizări reprezentative ale cel puțin unui produs de protecție a plantelor care conține acetamiprid, s-a stabilit că sunt îndeplinite criteriile de aprobare prevăzute la articolul 4 din Regulamentul (CE) nr. 1107/2009. În consecință, este oportun să se reînnoiască aprobarea acetamipridului.

               (11)

               Evaluarea riscurilor în contextul reînnoirii aprobării substanței acetamiprid se bazează pe un număr limitat de utilizări reprezentative, care, totuși, nu restricționează utilizările pentru care pot fi autorizate produsele de protecție a plantelor care conțin acetamiprid. Prin urmare, este adecvat să se elimine restricția utilizării în exclusivitate ca insecticid.

               (12)

               Anexa la Regulamentul de punere în aplicare (UE) nr. 540/2011 ar trebui modificată în consecință.

               (13)

               Regulamentul de punere în aplicare (UE) 2016/2016 al Comisiei (7) a prelungit perioada de aprobare a substanței acetamiprid până la 30 aprilie 2018, pentru a se permite ca procesul de reînnoire să fie finalizat înainte de expirarea aprobării substanței respective. Cu toate acestea, având în vedere faptul că a fost luată o decizie cu privire la reînnoire înainte de acest termen de expirare prelungit, prezentul regulament ar trebui să se aplice de la 1 martie 2018.

               (14)

               Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

         ADOPTĂ PREZENTUL REGULAMENT:
   Articolul 1
   Reînnoirea aprobării substanței active
   Se reînnoiește aprobarea substanței active acetamiprid, astfel cum se prevede în anexa I.
   Articolul 2
   Modificări ale Regulamentului de punere în aplicare (UE) nr. 540/2011
   Anexa la Regulamentul de punere în aplicare (UE) nr. 540/2011 se modifică în conformitate cu anexa II la prezentul regulament.
   Articolul 3
   Intrarea în vigoare și data aplicării
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Se aplică de la 1 martie 2018.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 ianuarie 2018.

            Pentru Comisie

            Președintele

         Jean-Claude JUNCKER

      (1)  JO L 309, 24.11.2009, p. 1.

      (2)  Directiva 2004/99/CE a Comisiei din 1 octombrie 2004 de modificare a Directivei 91/414/CEE a Consiliului în vederea includerii substanțelor active acetamiprid și tiacloprid (JO L 309, 6.10.2004, p. 6).

      (3)  Directiva 91/414/CEE a Consiliului din 15 iulie 1991 privind introducerea pe piață a produselor de uz fitosanitar (JO L 230, 19.8.1991, p. 1).

      (4)  Regulamentul de punere în aplicare (UE) nr. 540/2011 al Comisiei din 25 mai 2011 de punere în aplicare a Regulamentului (CE) nr. 1107/2009 al Parlamentului European și al Consiliului în ceea ce privește lista substanțelor active aprobate (JO L 153, 11.6.2011, p. 1).

      (5)  Regulamentul de punere în aplicare (UE) nr. 844/2012 al Comisiei din 18 septembrie 2012 de stabilire a dispozițiilor necesare pentru punerea în aplicare a procedurii de reînnoire pentru substanțele active, prevăzută în Regulamentul (CE) nr. 1107/2009 al Parlamentului European și al Consiliului privind introducerea pe piață a produselor fitosanitare (JO L 252, 19.9.2012, p. 26).

      (6)  EFSA Journal 2016; 14(11):4610. Document disponibil online la adresa: www.efsa.europa.eu

      (7)  Regulamentul de punere în aplicare (UE) 2016/2016 al Comisiei din 17 noiembrie 2016 de modificare a Regulamentului (UE) nr. 540/2011 în ceea ce privește prelungirea perioadelor de aprobare a substanțelor active acetamiprid, acid benzoic, flazasulfuron, mecoprop-P, mepanipirim, mezosulfuron, propineb, propoxicarbazon, propizamid, propiconazol, Pseudomonas chlororaphis tulpina: MA 342, piraclostrobin, quinoxifen, tiacloprid, tiram, ziram și zoxamid (JO L 312, 18.11.2016, p. 21).

      ANEXA I

                  Denumire comună, numere de identificare

                  Denumire IUPAC

                  Puritate (1)

                  Data aprobării

                  Expirarea aprobării

                  Dispoziții specifice

                  Acetamiprid
                  Nr. CAS 135410-20-7
                  Nr. CIPAC 649

                  (E)-N1-[(6-cloro-3-piridil)metil]-N2-ciano-N1-metilacetamidină

                  ≥ 990 g/kg

                  1 martie 2018

                  28 februarie 2033

                  În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului de reînnoire privind substanța acetamiprid, în special de apendicele I și II.
                  În cadrul acestei evaluări generale, statele membre acordă o atenție deosebită:

                              —

                              riscului pentru organismele acvatice, albine și alte artropode nevizate;

                              —

                              riscului pentru păsări și mamifere;

                              —

                              riscului pentru consumatori;

                              —

                              riscului pentru operatori.

                        Condițiile de utilizare includ măsuri de atenuare a riscurilor, după caz.

         (1)  Detalii suplimentare privind identitatea și specificațiile substanței active se află în raportul de reînnoire.

      ANEXA II
      Anexa la Regulamentul de punere în aplicare (UE) nr. 540/2011 se modifică după cum urmează:

                  1.

                  În partea A, rubrica 91 referitoare la acetamiprid se elimină.

                  2.

                  În partea B, se adaugă următoarea rubrică:

                              Număr

                              Denumire comună, numere de identificare

                              Denumire IUPAC

                              Puritate (1)

                              Data aprobării

                              Expirarea aprobării

                              Dispoziții specifice

                              „119

                              Acetamiprid
                              Nr. CAS 135410-20-7
                              Nr. CIPAC 649

                              (E)-N1-[(6-cloro-3-piridil)metil]-N2-ciano-N1-metilacetamidină

                              ≥ 990 g/kg

                              1 martie 2018

                              28 februarie 2033

                              În vederea punerii în aplicare a principiilor uniforme prevăzute la articolul 29 alineatul (6) din Regulamentul (CE) nr. 1107/2009, se ține seama de concluziile raportului de reînnoire privind substanța acetamiprid, în special de apendicele I și II.
                              În cadrul acestei evaluări generale, statele membre acordă o atenție deosebită:

                                          —

                                          riscului pentru organismele acvatice, albine și alte artropode nevizate;

                                          —

                                          riscului pentru păsări și mamifere;

                                          —

                                          riscului pentru consumatori;

                                          —

                                          riscului pentru operatori.

                                    Condițiile de utilizare includ măsuri de atenuare a riscurilor, după caz.”

         (1)  Detalii suplimentare privind identitatea și specificațiile substanței active se află în raportul de reînnoire.


title: Regulamentul de punere în aplicare (UE) 2018/129 al Comisiei din 25 ianuarie 2018 privind autorizarea L-argininei produsă de Corynebacterium glutamicum KCCM 80099 ca aditiv în hrana tuturor speciilor de animale (Text cu relevanță pentru SEE. )

text:
                  26.1.2018

                  RO

                  Jurnalul Oficial al Uniunii Europene

                  L 22/21

            REGULAMENTUL DE PUNERE ÎN APLICARE (UE) 2018/129 AL COMISIEI
      din 25 ianuarie 2018
      privind autorizarea L-argininei produsă de Corynebacterium glutamicum KCCM 80099 ca aditiv în hrana tuturor speciilor de animale
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
      întrucât:

                  (1)

                  Regulamentul (CE) nr. 1831/2003 prevede autorizarea aditivilor destinați utilizării în hrana animalelor, precum și motivele și procedurile de acordare a unei astfel de autorizații.

                  (2)

                  În conformitate cu articolul 7 din Regulamentul (CE) nr. 1831/2003 a fost depusă o cerere pentru autorizarea L-argininei produsă de Corynebacterium glutamicum KCCM 80099 ca aditiv pentru utilizare în hrana pentru animale și în apa de băut. Cererea respectivă a fost însoțită de informațiile și de documentele necesare în temeiul articolului 7 alineatul (3) din Regulamentul (CE) nr. 1831/2003.

                  (3)

                  Cererea privește autorizarea L-argininei produsă de Corynebacterium glutamicum KCCM 80099 ca aditiv pentru hrana tuturor speciilor de animale, în vederea clasificării în categoria „aditivi nutriționali”.

                  (4)

                  Autoritatea Europeană pentru Siguranța Alimentară (denumită în continuare „autoritatea”) a concluzionat în avizul ei din 17 mai 2017 (2) că, în condițiile de utilizare propuse, L-arginina produsă de Corynebacterium glutamicum KCCM 80099 nu are efecte adverse asupra sănătății animalelor, a sănătății consumatorilor sau asupra mediului și nu generează preocupări privind siguranța utilizatorilor, cu condiția adoptării măsurilor de protecție adecvate.

                  (5)

                  De asemenea, autoritatea a concluzionat că aditivul reprezintă o sursă eficientă de aminoacidul arginină pentru toate speciile de animale și că, pentru ca L-arginina administrată ca supliment să fie pe deplin eficace la rumegătoare, ea ar trebui să fie protejată contra degradării în rumen. În avizele sale, autoritatea și-a exprimat preocuparea cu privire la siguranța L-argininei administrate prin intermediul apei de băut. Cu toate acestea, autoritatea nu propune niciun conținut maxim pentru L-arginină. Mai mult, autoritatea recomandă suplimentarea cu L-arginină în cantități corespunzătoare. Astfel, în cazul suplimentării cu L-arginină, îndeosebi prin intermediul apei de băut, este indicat să se avertizeze utilizatorul pentru a lua în considerare aportul alimentar cu toți aminoacizii esențiali și esențiali în anumite condiții.

                  (6)

                  Autoritatea nu consideră că sunt necesare cerințe specifice de monitorizare ulterioară introducerii pe piață. Ea a verificat, de asemenea, raportul privind metoda de analiză a aditivului în hrana pentru animale, transmis de laboratorul de referință înființat prin Regulamentul (CE) nr. 1831/2003.

                  (7)

                  Evaluarea L-argininei produsă de Corynebacterium glutamicum KCCM 80099 arată că sunt îndeplinite condițiile de autorizare prevăzute la articolul 5 din Regulamentul (CE) nr. 1831/2003. În consecință, utilizarea substanței respective ar trebui autorizată în conformitate cu specificațiile din anexa la prezentul regulament.

                  (8)

                  Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

            ADOPTĂ PREZENTUL REGULAMENT:
      Articolul 1
      Substanța menționată în anexă, aparținând categoriei „aditivi nutriționali” și grupei funcționale „aminoacizi, sărurile acestora și produsele analoage”, este autorizată ca aditiv pentru hrana animalelor în condițiile prevăzute în anexă.
      Articolul 2
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 25 ianuarie 2018.

               Pentru Comisie

               Președintele

            Jean-Claude JUNCKER

         (1)  JO L 268, 18.10.2003, p. 29.

         (2)  EFSA Journal 2017; 15(6):4858.

         ANEXĂ

                     Număr de identificare al aditivului

                     Numele deținătorului autorizației

                     Aditivul

                     Compoziția, formula chimică, descrierea, metoda de analiză.

                     Specia sau categoria de animale

                     Vârsta maximă

                     Conținutul minim

                     Conținutul maxim

                     Alte dispoziții

                     Sfârșitul perioadei de autorizare

                     mg/kg de hrană completă pentru animale cu un conținut de umiditate de 12 %

                        Categoria aditivi nutriționali. Grupa funcțională: aminoacizi, sărurile acestora și produse analoage

                     3c362

                     —

                     L-arginină

                        Compoziția aditivului

                     Pulbere cu un conținut minim de L-arginină de 98 % (raportat la substanța uscată) și un conținut maxim de apă de 0,5 %

                        Caracterizarea substanței active

                     L-arginină [acid (S)-2-amino-5-guanidinpentanoic] produsă prin fermentare cu Corynebacterium glutamicum KCCM 80099.
                     Formula chimică: C6H14N4O2

                     Numărul CAS: 74-79-3

                        Metoda analitică
                         (1)

                     Pentru caracterizarea L-argininei în aditivul destinat hranei animalelor:

                                 —

                                 Codexul substanțelor chimice din alimente (Food Chemical Codex) „L-arginine monograph”.

                           Pentru cuantificarea argininei în aditivul destinat hranei animalelor și în apă:

                                 —

                                 cromatografie prin schimb ionic cuplată cu derivatizare post-coloană și detecție fotometrică (IEC-VIS).

                           Pentru determinarea argininei în preamestecuri, hrana combinată pentru animale și materiile prime destinate hranei animalelor:

                                 —

                                 cromatografie prin schimb ionic cuplată cu derivatizare post-coloană și cu detecție fotometrică (IEC-VIS) – Regulamentul (CE) nr. 152/2009 al Comisiei.

                     Toate speciile de animale

                                 1.

                                 L-arginina poate fi introdusă pe piață și utilizată ca aditiv sub formă de preparat.

                                 2.

                                 Aditivul poate fi utilizat, de asemenea, în apa de băut.

                                 3.

                                 În instrucțiunile de utilizare a aditivului și a preamestecului, se menționează condițiile de depozitare, stabilitatea la tratament termic și stabilitatea în apa de băut.

                                 4.

                                 Declarațiile care trebuie menționate pe eticheta aditivului și a preamestecurilor: „Suplimentarea cu L-arginină, îndeosebi prin intermediul apei de băut, ar trebui să țină seama de toți aminoacizii esențiali și esențiali în anumite condiții pentru a evita dezechilibrele.”

                                 5.

                                 Pentru utilizatorii aditivului și ai preamestecurilor, operatorii din sectorul hranei pentru animale stabilesc proceduri operaționale și măsuri organizatorice pentru a aborda riscurile potențiale care decurg din utilizarea lor, în special având în vedere că ele sunt corozive pentru piele și ochi. În cazul în care riscurile respective nu pot fi eliminate sau reduse la minimum prin astfel de proceduri și de măsuri, aditivul și preamestecurile se utilizează purtând echipament individual de protecție, inclusiv ochelari de protecție și mănuși.

                     15 februarie 2028

            (1)  Detaliile metodelor analitice sunt disponibile la următoarea adresă a laboratorului de referință: https://ec.europa.eu/jrc/en/eurl/feed-additives/evaluation-reports.


title: Regulamentul de punere în aplicare (UE) 2018/125 al Comisiei din 24 ianuarie 2018 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun

text:
               26.1.2018

               RO

               Jurnalul Oficial al Uniunii Europene

               L 22/10

         REGULAMENTUL DE PUNERE ÎN APLICARE (UE) 2018/125 AL COMISIEI
   din 24 ianuarie 2018
   de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (e),
   întrucât:

               (1)

               Regulamentul (CEE) nr. 2658/87 a stabilit o nomenclatură a mărfurilor (denumită în continuare „Nomenclatura combinată”), care figurează în anexa I la regulamentul respectiv.

               (2)

               Nota complementară 2 litera (f) de la capitolul 27 din Nomenclatura combinată definește familia de produse considerate ca fiind „păcură”. Aceste produse sunt clasificate fie la subpozițiile 2710 19 51-2710 19 68, fie la subpozițiile 2710 20 31-2710 20 39, în funcție de caracteristicile și de proprietățile fizico-chimice ale acestora.

               (3)

               Una dintre aceste caracteristici fizico-chimice este indicele de saponificare. „Păcura” menționată la nota complementară 2 litera (f) primul paragraf prima liniuță trebuie să aibă un număr de saponificare mai mic de 4. Această regulă se aplică produselor de la subpozițiile 2710 19 51-2710 19 68. Cu toate acestea, se face o excepție pentru produsele de la subpozițiile 2710 20 31-2710 20 39 (produse care conțin esteri monoalchilici de acid gras sau „FAMAE”) atunci când indicele de saponificare este mai mare de 4. Această excepție este prevăzută în prezent într-o notă de subsol de la nota complementară 2 litera (f).

               (4)

               Excepția prevăzută în prezent într-o notă de subsol de la nota complementară 2 litera (f) trebuie extinsă pentru a ține seama de evoluțiile tehnologice, în special de dezvoltarea unor combustibili din surse regenerabile cu un conținut de grăsimi sau uleiuri animale sau vegetale. Totodată, ea trebuie să fie extinsă pentru a ajuta la combaterea eventualelor tentative de contrafacere a motorinei care se realizează, în general, prin adăugarea unor cantități mici de uleiuri sau grăsimi vegetale sau animale la motorină, pentru a schimba clasificarea acesteia din motorină (supusă accizelor) în alte produse (care nu sunt supuse accizelor). În mod particular, adăugarea de uleiuri vegetale ajută la modificarea parametrului de distilare și la obținerea unui indice de saponificare mai mare sau egal cu 4. Adăugarea unor cantități mici de astfel de substanțe nu schimbă caracterul lor esențial de păcură din punct de vedere fizico-chimic. Ele sunt în continuare utilizate ca păcură. Eliminarea cerinței ca indicele de saponificare să fie mai mic de 4 în aceste cazuri va garanta așadar că aceste produse sunt clasificate corect ca păcură, nu ca alte produse.

               (5)

               Excepția actuală pentru produsele care conțin FAMAE trebuie, de asemenea, extinsă, astfel încât să includă produsele al căror indice de saponificare este egal cu 4, nu doar pe cele al căror indice este mai mare de 4.

               (6)

               Nota complementară 2 litera (f) de la capitolul 27 ar trebui modificată în consecință, pentru a se asigura interpretarea sa uniformă în întreaga Uniune.

               (7)

               Prin urmare, Regulamentul (CEE) nr. 2658/87 ar trebui modificat în consecință.

               (8)

               Măsurile prevăzute de prezentul regulament sunt conforme cu avizul Comitetului Codului Vamal,

         ADOPTĂ PREZENTUL REGULAMENT:
   Articolul 1
   La capitolul 27 din Nomenclatura combinată stabilită în anexa I la Regulamentul (CEE) nr. 2658/87, nota complementară 2 litera (f) se modifică după cum urmează:

               1.

               La primul paragraf, prima liniuță, inclusiv nota de subsol, se înlocuiește cu următorul text:

                           „—

                           fie maximum valorile cuprinse în linia I din tabelul de mai jos, în cazul în care conținutul de cenușă sulfat este sub 1 %, determinat prin metoda ISO 3987, și indicele de saponificare este sub valoarea 4, determinat prin metoda ISO 6293-1 sau ISO 6293-2 (cu excepția cazului în care produsul conține unul sau mai multe biocomponente, caz în care cerința de la prezenta liniuță ca indicele de saponificare să fie sub valoarea 4 nu se aplică),”.

               2.

               Se adaugă al patrulea paragraf, cu următorul text:
               „Termenul «biocomponente» înseamnă grăsimi animale sau vegetale, uleiuri animale sau vegetale sau esteri monoalchilici de acizi grași (FAMAE).”

         Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 ianuarie 2018.

            Pentru Comisie

            Președintele

         Jean-Claude JUNCKER

      (1)  JO L 256, 7.9.1987, p. 1.


title: Regulamentul de punere în aplicare (UE) 2018/123 al Comisiei din 15 ianuarie 2018 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Cerezas de la Montaña de Alicante” (IGP)]

text:
               26.1.2018

               RO

               Jurnalul Oficial al Uniunii Europene

               L 22/8

         REGULAMENTUL DE PUNERE ÎN APLICARE (UE) 2018/123 AL COMISIEI
   din 15 ianuarie 2018
   de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Cerezas de la Montaña de Alicante” (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Spaniei de aprobare a unei modificări a caietului de sarcini al indicației geografice protejate „Cerezas de la Montaña de Alicante”, înregistrată în temeiul Regulamentului (CE) nr. 1107/96 al Comisiei (2), astfel cum a fost modificat prin Regulamentul (UE) nr. 106/2011 al Comisiei (3).

               (2)

               Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene
                   (4), în conformitate cu articolul 50 alineatul (2) litera (a) din regulamentul respectiv.

               (3)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini trebuie aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Cerezas de la Montaña de Alicante” (IGP).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 ianuarie 2018.

            Pentru Comisie,

            Pentru Președinte,

         Phil HOGAN

            Membru al Comisiei

      (1)  JO L 343, 14.12.2012, p. 1.

      (2)  Regulamentul (CE) nr. 1107/96 al Comisiei din 12 iunie 1996 privind înregistrarea indicațiilor geografice și a denumirilor de origine în conformitate cu procedura prevăzută la articolul 17 din Regulamentul (CEE) nr. 2081/92 al Consiliului (JO L 148, 21.6.1996, p. 1).

      (3)  Regulamentul (UE) nr. 106/2011 al Comisiei din 7 februarie 2011 de aprobare a unor modificări care nu sunt minore din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Cerezas de la Montaña de Alicante (IGP)] (JO L 32, 8.2.2011, p. 3).

      (4)  JO C 329, 30.9.2017, p. 16.


title: Regulamentul de punere în aplicare (UE) 2018/126 al Comisiei din 24 ianuarie 2018 de modificare a Regulamentului (UE) 2016/44 al Consiliului privind măsuri restrictive având în vedere situația din Libia

text:
               26.1.2018

               RO

               Jurnalul Oficial al Uniunii Europene

               L 22/12

         REGULAMENTUL DE PUNERE ÎN APLICARE (UE) 2018/126 AL COMISIEI
   din 24 ianuarie 2018
   de modificare a Regulamentului (UE) 2016/44 al Consiliului privind măsuri restrictive având în vedere situația din Libia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Decizia 2015/1333/PESC a Consiliului din 31 iulie 2015 privind măsuri restrictive având în vedere situația din Libia și de abrogare a Deciziei 2011/137/PESC (1),
   având în vedere Regulamentul (UE) 2016/44 al Consiliului din 18 ianuarie 2016 privind măsuri restrictive având în vedere situația din Libia și de abrogare a Regulamentului (UE) nr. 204/2011 (2), în special articolul 20 litera (b),
   întrucât:

               (1)

               În anexa V la Regulamentul (UE) 2016/44 sunt enumerate navele desemnate de Comitetul pentru sancțiuni al Organizației Națiunilor Unite în conformitate cu punctul 11 din Rezoluția Consiliului de Securitate al Organizației Națiunilor Unite (RCSONU) 2146 (2014). Navele respective fac obiectul unei serii de interdicții în temeiul regulamentului menționat, inclusiv al interdicției de încărcare, de transport și de descărcare de țiței din Libia și al celei de acces în porturile de pe teritoriul Uniunii.

               (2)

               La 18 ianuarie 2018, Comitetul Consiliului de Securitate al Organizației Națiunilor Unite a modificat datele de identificare privind nava CAPRICORN, care face obiectul unor măsuri restrictive. Prin urmare, anexa V la Regulamentul (UE) 2016/44 ar trebui modificată în consecință.

               (3)

               Pentru a asigura eficacitatea măsurilor prevăzute în prezentul regulament, acesta ar trebui să intre în vigoare imediat,

         ADOPTĂ PREZENTUL REGULAMENT:
   Articolul 1
   Anexa V la Regulamentul (UE) 2016/44 al Consiliului se modifică astfel cum se prevede în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 ianuarie 2018.

            Pentru Comisie,

            Pentru Președinte,

            Șeful Serviciului Instrumente de Politică Externă

      (1)  JO L 206, 1.8.2015, p. 34.

      (2)  JO L 12, 19.1.2016, p. 1.

      ANEXĂ
      Anexa V la Regulamentul (UE) 2016/44 al Consiliului se modifică după cum urmează:
      Mențiunea:

         „1.   Nume: CAPRICORN
         Inclusă pe listă în temeiul punctului 10 literele (a) și (b) din Rezoluția 2146 (2014), astfel cum a fost prelungită și modificată prin punctul 2 din Rezoluția 2362 (2017) (interdicție de încărcare, transport și descărcare; interdicție de a intra în porturi). În temeiul punctului 11 din Rezoluția 2146, această desemnare a fost reînnoită de comitet la 20 octombrie 2017 și este valabilă până la 18 ianuarie 2018, cu excepția cazului în care i se pune capăt înainte de termen de către comitet în temeiul punctului 12 din Rezoluția 2146. Statul de pavilion: necunoscut.

            Informații suplimentare

         Inclusă pe listă la 21 iulie 2017. OMI: 8900878. La 21 septembrie 2017, nava a fost localizată în apele internaționale din largul coastei Emiratelor Arabe Unite.”

      se înlocuiește cu următorul text:

         „1.   Nume: CAPRICORN
         Inclusă pe listă în temeiul punctului 10 literele (a) și (b) din Rezoluția 2146 (2014), astfel cum a fost prelungită și modificată prin punctul 2 din Rezoluția 2362 (2017) (interdicție de încărcare, transport și descărcare; interdicție de a intra în porturi). În temeiul punctului 11 din Rezoluția 2146, această desemnare a fost reînnoită de comitet la 18 ianuarie 2018 și este valabilă până la 17 aprilie 2018, cu excepția cazului în care i se pune capăt înainte de termen de către comitet în temeiul punctului 12 din Rezoluția 2146. Statul de pavilion: necunoscut.

            Informații suplimentare

         Inclusă pe listă la 21 iulie 2017. OMI: 8900878. La 21 septembrie 2017, nava a fost localizată în apele internaționale din largul coastei Emiratelor Arabe Unite.”